Laika Karelia-Finland

Laika Karelia-Finland ialah satu baka anjing jenis spits dari Karelia.

Sejarah
Sebelum awal abad ke-20, spits Finland dan laika Karelia-Finland dianggap sebagai satu baka dan lazim di serata rantau Karelia di Finland timur dan di Rusia barat laut. Peristiwa Revolusi Rusia, Perang Saudara Rusia, dan Perang Musim Sejuk menyaksikan bahagian besar Karelia yang diduduki oleh Rusia Soviet dan banyak kepahitan hubungan di kedua-dua belah sempadan. Penyokong baka ini di Rusia mengubah baka ini sedikit dengan cara pembiakbakaan terpilih dan menamai anjing ini semula di sebelah Rusia kepada laika Karelia-Finland. Pada tahun 1950-an, para pembiak baka Rusia mengimport 2 ekor spits Finland jantan dan 1 ekor spits Finland betina dan menyilangkan anjing-anjing ini dengan spits berlapis bulu merah yang ditemukan di Karelia selatan - laika Olonets dan laika Karelia. Anjing-anjing ini mempunyai pengakuran yang sangat serupa dengan spits Finland dan terbukti bagus dalam perburuan. Kemudian, pembiak baka lain di Rusia mengimport spits Finland untuk penyilangan lanjut. Keturunan tergolong dalam dua kelas - pemburu dibiakbakakan semula untuk perburuan, dan bukan pemburu dibela untuk anjing pertunjukan. Sementara ia merupakan baka anjing pemburu popular di tanah airnya, ia hampir tidak terkenal di dunia liar dan tidak diiktiraf sebagai baka tersendiri oleh mana-mana kelab kenel.

Perihal
Sejak penamaan semula laika Karelia-Finland, terdapat sangat sedikit pencapahan daripada spits Finland. Sementara spits Finland hanya berwarna merah padu, laika Karelia-Finland dapat juga berwarna perang kekuning-kuningan atau hitam dan dapat mempunyai tanda-tanda putih pada kepala, dada, tungkai, dan ekor. Baka ini mempunyai kepala sangat mirip rubah, lapis bulu pelindung berat, dan ekor melingkar distingtif spits. Ia diperihalkan sebagai anjing yang riang, bertenaga, dan sentiasa bersemangat untuk menyenangkan manusia pengendalinya.

Baka ini digunakan oleh para pemburu tempatan untuk memburu pelbagai buruan termasuk grouse, pheasant, itik, tupai, kelinci, rubah, marten, dan beruang; ia dikatakan sebagai pemburu amat bersemangat yang mampu bekerja di dalam salji tebal.

Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari Rusia
Kategori:Baka anjing berasal dari Kesatuan Soviet